รัฐบาลไทย-ข่าวทำเนียบรัฐบาล-กระทรวงมหาดไทยเดินหน้ามหาดไทยใสสะอาดต่อต้านการทุจริต ปี 2560 สั่งการทุกหน่วยงานในสังกัดยึด 5 มาตรการ ตั้งเป้าปัญหาการร้องเรียนเรื่องทุจริตลดลง
วันพฤหัสบดีที่ 16 กุมภาพันธ์ 2560
กระทรวงมหาดไทยเดินหน้ามหาดไทยใสสะอาดต่อต้านการทุจริต ปี 2560 สั่งการทุกหน่วยงานในสังกัดยึด 5 มาตรการ ตั้งเป้าปัญหาการร้องเรียนเรื่องทุจริตลดลง
กระทรวงมหาดไทยเดินหน้ามหาดไทยใสสะอาดต่อต้านการทุจริต ปี 2560 สั่งการทุกหน่วยงานในสังกัดยึด 5 มาตรการ ตั้งเป้าปัญหาการร้องเรียนเรื่องทุจริตลดลง
วันนี้(16ก.พ.60)ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่รัฐบาลได้กําหนดให้การป้องกันปราบปรามการทุจริตและประพฤติมิชอบเป็นนโยบายสําคัญและถือเป็นวาระแห่งชาติที่ทุกส่วนราชการจะต้องนําไปปฏิบัติให้บังเกิดผลอย่างเป็นรูปธรรมกระทรวงมหาดไทย โดยรัฐมนตรีว่าการกระทรวงมหาดไทย พลเอกอนุพงษ์ เผ่าจินดาได้ให้ความสําคัญกับการป้องกันและปราบปรามการทุจริต โดยได้เน้นย้ําให้ทุกหน่วยงานในสังกัดกระทรวงมหาดไทยปฏิบัติงานด้วยความถูกต้องตามระเบียบ ข้อกฎหมาย และให้นํามาตรการการป้องกันและปราบปรามการทุจริตมาเป็นโครงการที่กระทรวงมหาดไทย มอบเป็นของขวัญปีใหม่ให้แก่ประชาชน พ.ศ.2560เพื่อให้เป็นไปตามนโยบายดังกล่าว กระทรวงมหาดไทยได้กําหนดกรอบแนวทางการดําเนินงาน“มหาดไทยใสสะอาดต่อต้านการทุจริต”โดยให้ส่วนราชการในสังกัดทุกหน่วยงาน จังหวัดทุกจังหวัด กรุงเทพมหานคร และเมืองพัทยา ได้นําไปเป็นกรอบแนวทางในการดําเนินงานภายใต้5มาตรการสําคัญ คือ
มาตรการที่1การบริหารงานและการปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรมมาตรการที่2การปลูกฝังค่านิยมและทัศนคติให้บุคลากรยึดหลักคุณธรรม จริยธรรมสร้างค่านิยมซื่อสัตย์สุจริต และน้อมนําหลักปรัชญาของเศรษฐกิจพอเพียงมาใช้ในการปฏิบัติงานและการดํารงชีวิตมาตรการที่3สร้างคุณธรรมในการดําเนินการจัดซื้อจัดจ้าง ส่งเสริมการดําเนินการให้เกิดความโปร่งใสในทุกขั้นตอนของการจัดซื้อจัดจ้างตามที่กฎหมายกําหนด และเปิดโอกาสให้ภาคเอกชน ภาคประชาสังคม และประชาชนได้เข้ามามีส่วนร่วมในการตรวจสอบการปฏิบัติงานของหน่วยงานในสังกัดกระทรวงมหาดไทยรวมทั้งการเปิดเผยข้อมูลข่าวสาร และการเข้าถึงข้อมูลข่าวสารให้แก่ประชาชนได้รับทราบถึงการดําเนินงานทุกรูปแบบ เช่น งบประมาณที่หน่วยงานได้รับในปี พ.ศ.2560ผลการพิจารณาการจัดซื้อจัดจ้าง แนวทางในการจัดซื้อจัดจ้างของหน่วยงาน โครงการใหญ่ หรือโครงการงบประมาณของกลุ่มจังหวัด เป็นต้น เพื่อสร้างความโปร่งใสทุกขั้นตอนของกระบวนการจัดซื้อจัดจ้างของภาครัฐ ก่อให้เกิดการแข่งขันอย่างเป็นธรรม สร้างความเชื่อมั่นให้กับภาคเอกชนที่เสนอราคา หรือเสนองานแก่ทางราชการ นอกจากนี้ จะได้ร่วมกับกรมบัญชีกลางเพื่อกําหนดแนวทางการดําเนินงานตามแนวทางข้อตกลงคุณธรรม (Integrity Pact)เพื่อนํามาปรับใช้กับการดําเนินโครงการใหญ่ๆ ของส่วนราชการให้ถือปฏิบัติต่อไปมาตรการที่4การใช้ช่องทางการร้องเรียนร้องทุกข์ของกระทรวงมหาดไทย เพื่อให้ประชาชนได้แจ้งข้อมูลข่าวสาร การร้องเรียนร้องทุกข์ และแจ้งเบาะแสการกระทําทุจริต ซึ่งจะขับเคลื่อนโดยศูนย์ดํารงธรรมกระทรวงมหาดไทย ศูนย์ดํารงธรรมจังหวัด และศูนย์ดํารงธรรมอําเภอมาตรการที่5มุ่งต่อต้านและเฝ้าระวังการทุจริตคอรัปชั่นทุกรูปแบบ โดยการเฝ้าระวังอย่างรัดกุมและใช้มาตรการการลงโทษขั้นสูงกับผู้ทุจริตคอรัปชั่นและผู้ที่เกี่ยวข้องอย่างจริงจัง
รองปลัดกระทรวงมหาดไทยกล่าวเพิ่มเติมว่า กระทรวงมหาดไทยได้เน้นย้ําให้ทุกหน่วยงานในสังกัด จังหวัด อําเภอ และองค์กรปกครองส่วนท้องถิ่น ยึดหลักการบริหารราชการตามหลักธรรมาภิบาล และถือเป็นโยบายสําคัญที่ต้องปฏิบัติให้เกิดผลเป็นรูปธรรมเพื่อให้ประชาชนได้รับบริการและเข้าถึงบริการได้อย่างรวดเร็ว ถูกต้อง เสมอภาค โปร่งใสและเป็นธรรม และจะต้องลดปัญหาการร้องเรียนเรื่องทุจริตให้ลดลง.
ครั้งที่25/2560